Kareem Musa

David Musa (* 1977 oder 1978) is en Politiker ut Belize (PUP).

Musa is as Söhn von Joan un Said Musa (Avkaat un Premierminister von Belize) boren. He weer bet 1996 op dat St. John’s College in Belize-Stadt un hett denn bet 1998 Soziologie an de Louisiana State University studeert.Musa bi Musa & Balderamos Düt Studium hett he mit en Bachelor of Arts afslaten. In’n August 1998 hett he en Studium von de Juristeree an de University of the West Indies in Mona (Jamaika) anfungen un dat mit en Bachelor of Laws afslaten. 2003 hett he an de Norman Manley Law School sien Legal Education Certificate kregen un in’n Oktober 2003 is Musa as Avkaat tolaten worrn. He arbeidt sietdem för de Kanzlie Musa & Balderamos in Belize-Stadt, de sien Vader grünnt harr. He is verheiraadt mit Carla Ayres Musa.

Bi de Parlamentswahl in Belize 2015 weer he Kannedaat för de PUP in’n Wahlkreis Karibische Küst un hett de Wahl mit 50,19 % von de Stimmen gegen Darrell Bradley von de UDP wunnen.

Dormit is he siet 2015 Afornten von dat Repräsentantenhuus von Belize.

 Footnoten 

Kategorie:Mann
Kategorie:Politiker (Belize)
Kategorie:Börger von Belize
Kategorie:Maat von de People’s United Party
Kategorie:Maat von dat Repräsentantenhuus (Belize)
Kategorie:Boren in dat 20. Johrhunnert